- ક્રિકેટ સટ્ટામાં જુગારીએ ઘરબાર વેચ્યા હોય તેવું અનેક વખત બન્યું છે. પણ, એક બુકીએ જમીન વેચવાનો વખત આવ્યો છે. અમદાવાદમાં ‘કેસર’ નામનો એક બુકી Rs 15 કરોડમાં તૂટ્યો હોવાની સટ્ટાબજારમાં ચર્ચા છે. રાજસ્થાન-હૈદ્રાબાદ સહિતની ત્રણ મેચ ઉડતાં ખેલીઓને કરોડો રૂપિયા ચૂકવવાનો વખત આવ્યો છે. પખવાડિયા પહેલાં Rs 15 કરોડનો ધક્કો ખાઈ ચૂકેલો આ બૂકી ‘શાખ’ બચાવવા માટે જમીન વેચીને ખેલીઓને પૈસા ચૂકવવાના વાયદા કરે છે. IPL પૂરી થયાં પછી બોપલના જીતુનો આ મિત્ર કેટલા ચૂકવણાં કરી શકશે? તે સવાલ બુકીબજારમાં ચર્ચાનું કેન્દ્ર છે. કારણ કે, સુરતનો એક બુકી 30 કરોડનો ચૂનો ચોપડી ચૂક્યો છે. જાણકાર સુત્રોમાં ચર્ચા છે કે, મોટા બુકીઓ પાસે ‘કપાત’ કરાવવાના બદલે ‘પોતાની લાઈન’ ચલાવવા જતાં રાજ્યમાં સાયન્સ સિટી રોડના એક બુકી સહિત આઠે’ક નાના બુકી બે કરોડથી 30 કરોડમાં તૂટ્યાની ચર્ચા છે.